Publication: Magyar Közlöny
Issue: MK-1998-122 (Year: 1998, Number: 122)
Era: 1990-2004
Section: a 43/1998. (XII. 31.) PM rendelethez
Paragraph Index: 871

(1) Az R. 3. számú mellékletének I. rész 3.7. pontja helyébe a következő rendelkezés lép: „3.7. Az EV-ot árutovábbításra, raktározásra, aktív feldolgozásra, ideiglenes behozatalra, belföldi forgalom számára való vámkezelésre, kiviteli ellenőrzésre, ideiglenes kivitelre és a passzív feldolgozásra, a vonatkozó kitöltési útmutatóban meghatározott példányszámban kell benyújtani. Ha valamely áru/vámáru kiléptetését igazolni kell, erre az EV 3. sorszámú (jobb szélén sárga csíkkal ellátott) példánya, annak hiányában az EV 2. sorszámú példányának kiléptető vámhivatal által hitelesített másolata használható fel. A kiléptetés igazolása céljából csak egy másolat adható ki, annak kiadását követően az EV 3. sorszámú példánya a kiléptetés igazolásához nem fogadható el.”

Source: https://magyarkozlony.hu/hivatalos-lapok/8e27f50b14fb31fc3073e49523133131e1d677fb/dokumentumok/41d2ec73ac3605bfdf9433a302355cae2f92740f/letoltes